Orava (Tomski kubermang)
Orava (vene keeles Оравка, Оравская) oli eesti küla, mis rajati 1896. aastal Tomski kubermangu Kainski maakonna Tšanõ raudteejaamast 20 versta loodesse. Eestist oldi rännatud välja Orava külast Vastseliina kihelkonnast Võrumaalt. Uus koht meenutas kodukohta Võrumaal, seepärast uuele kodukohale vana kodukoha nimi. Külas oli 1918. aastal 97 perekonda, kokku umbes 550 inimest. Ehitatud oli palvemaja ja ehitamas oldi kooli, kus õpiti eesti keeles kuni 1944. aastani. Tänapäeval asub küla Štšeglovo külanõukogus Tšanõ rajoonis Novosibirski oblastis Venemaal.